Zdravka Krstulović

**Zdravka Krstulović** (Split, 30. rujna 1940. - Varaždin, 5. prosinca 2003.) bila je hrvatska kazališna, televizijska i filmska glumica, široj publici najpoznatija po ulogama Anđe Vlajine u "Našem malom mistu" i Violete u "Velom mistu".

## Biografija

Zdravka Krstulović je rođena u predratnom Splitu, u blizini Hrvatskog narodnog kazališta. Već u osnovnoj i srednjoj školi bavila se baletom, operetom i glumom.

### Kazalište
Nakon završene Akademije dramskih umjetnosti 1965. godine, kao mlada glumica, a pošto je bila stipendistica splitskog kazališta, ulazi u stalni angažman HNK-a. Glumi u većini predstava i ostvaruje iznimne uloge u "zlatnim danima" splitskog HNK. Neke od najznačajnijih uloga bile su joj: Mare u Fotezovoj "Kati Kapuralici", Kate Aždaja u "Libru Marka Uvodića", Charlotte Corday u "Marat/Sadeu", Ivana Orleanska u "Svetoj Ivani", Helena u "Trojankama", Ismena u Sofoklovoj "Antigoni, Desdemona u "Othellu", Calamity Jane u istoimenome mjuziklu i mnoge druge.

Od 1971. do 1978. bila je bez stalnog angažmana, te nastupa u zagrebačkim kazalištima ITD-u i Teatru u gostima. U Split i splitsko kazalište se vraća 1978. i nastavlja s nizanjem brojnih zapaženih uloga: Glorija u istoimenoj Marinkovićevoj drami, Gemma Polić u "Kamov, smrtopis", Gertruda u Hamletu, Petrunjela u Držićevu "Dundu Maroju", Agneza u Begovićevu "Pustolovu pred vratima", Jokasta u "Edipu", klaun i gospođa Peachum u Brechtovoj "Operi za tri groša" itd.

### Film i televizija
Zdravka Krstulović je u karijeri snimila devet igranih filmova:
* *[[Inspektor (film)|Inspektor]] ([[1965. na filmu|1965]].)
* *Kako su se voleli Romeo i Julija?* ([[1966. na filmu|1966]].)
* *Brat doktora Homera* ([[1968. na filmu|1968]].)
* *Operacija Beograd* (1968.)
* *Bog je umro uzalud (1969.)
* *[[Servantes iz Malog mista]]* (1982.)
* *[[Zadarski memento]]* (1984.)
* *[[Od petka do petka]]* (1985)
* *[[Kontesa Dora]] ([[1993. na filmu|1993]].)

Od televizijskih uloga, dvije su nezaboravne i po njima je publika najviše pamti: Anđa Vlajina u "[[Naše malo misto|Našem malom mistu]]" i Violeta u "[[Velo misto|Velom mistu]]". Maestralno je odglumila obje, potpuno različite, uloge, obje iz pera [[Miljenko Smoje|Miljenka Smoje]]. Također je glumila i u seriji "[[Nepokoreni grad]]".

== Nagrade i priznanja ==
Za svoj je umjetnički rad Zdravka Krstulović dobila niz nagrada, između ostalih: Godišnju nagradu grada Splita 1982.; tri puta Nagradu [[Hrvatsko društvo dramskih umjetnika|Hrvatskog društva dramskih umjetnika]]; nagradu "[[Ivo Tijardović]]" za najbolje umjetničko ostvarenje i rad u Hrvatskom narodnom kazalištu Split; nagradu "[[Emanuel Vidović]]" za životno djelo u području umjetnosti i druge.

Hrvatski filmski časopis "Hollywood" uvrstio ju je [[2005]]. na 14. mjesto najboljih hrvatskih filmskih glumaca svih vremena.

== Bolest i posljednji dani ==
Zdravki Krstulović je [[1999]]. godine, nakon posljednje uloge u karijeri u predstavi "Buzdo" u sklopu *Splitskog ljeta'', dijagnosticirana Alzheimerova bolest. Obitelj ju je sljedeće godine uputila u Dom socijalne skrbi za starije i nemoćne osobe u Varaždinu, gdje je slavna glumica i umrla 5. prosinca 2003. godine.

## Vanjske veze
*